《代意》
宋代·刁衎

蕙时芳夕九回肠，敛袂东窗待晓光。
秦岭树高迷陇塞，楚天云淡隔潇湘。
病余公干情多咏，秋晚安仁鬓足霜。
休道鲛人落珠泪，微波还擬託陈王。

作者简介：（945—1013）宋升州人，字元宾。刁彦能子。五代时以父荫仕南唐为秘书郎、集贤校理。南唐亡，随李煜入宋，授太常寺太祝。太宗太平兴国中，诏群臣言事，衎上《谏刑书》。迁大理寺丞。真宗即位，献所著《本说》，与修《册府元龟》。书成，授兵部郎中。以纯淡夷雅知名于时，善谈笑，喜棋弈，交道敦笃，士大夫多推重之。